CELEX: 62021TN0618
Language: hu
Date: 2021-09-27 00:00:00
Title: T-618/21. sz. ügy: 2021. szeptember 27-én benyújtott kereset – WV kontra CdT

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/58
            
         
      2021. szeptember 27-én benyújtott kereset – WV kontra CdT
      (T-618/21. sz. ügy)
      (2021/C 462/71)
      Az eljárás nyelve: francia
      
         Felek
      
      
         Felperes: WV (képviselők: L. Levi és A. Champetier ügyvédek)
      
         Alperes: az Európai Unió Szerveinek Fordítóközpontja (CdT)
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa elfogadhatónak és megalapozottnak a jelen keresetet;
               
            
                  —
               
               
                  semmisítse meg a 2020. november 26-i határozatot, amellyel 2020. december 31-én felmondási idő nélkül szüntette meg a felperes határozatlan időre szóló alkalmazását;
               
            
                  —
               
               
                  amennyiben szükséges, semmisítse meg a 2021. június 17-i határozatot annyiban, amennyiben az elutasítja a 2020. november 26-i eredeti határozattal szemben a felperes által 2021. február 26-án benyújtott panaszt;
               
            
                  —
               
               
                  kötelezze az alperest a felperes vagyoni kárának megtérítésére;
               
            
                  —
               
               
                  kötelezze az alperest a felperes méltányosságból 15 000 euróra becsült nem vagyoni kárának megtérítésére;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió egyéb alkalmazottaira vonatkozó alkalmazási feltételek (a továbbiakban: az egyéb alkalmazottakra vonatkozó alkalmazási feltételek) 16. és 48. cikkének a CdT által alkalmazott „fizetett szabadság” fogalma tekintetében történő megsértésén alapul.
               
            
                  2.
               
               
                  A második jogalap az egyéb alkalmazottakra vonatkozó alkalmazási feltételek 16. és 48. cikkének az Európai Unió Alapjogi Chartája 34. cikkére vonatkozó megsértésén, a gondoskodási kötelezettség és az Európai Unió tisztviselői személyzeti szabályzata 59. cikke (4) bekezdésének megsértésén alapul.
               
            
                  3.
               
               
                  A harmadik jogalap a meghallgatáshoz való jog megsértésén alapul.